От книгата „От Нула“ на Д-р Марио Янакиев : Тази инфекция се среща сравнително често в училищна възраст при децата. Въпреки че звучи много стряскащо, тя в повечето случаи отшумява без усложнения. Искам да ви спомена и другите наименования на тази болест. Първото – „жлезна треска“, защото наред с висока температура болният има и уголемени лимфни възли. А пък другото название звучи романтично – „болест на целувката“, защото се смята, че при юноши и девойки вирусът се предава чрез слюнката на партньорите.
Както вие добре знаете вече, инкубационен период е отрязъкът от времето – от заразата до първите симптоми. В случая при тази болест инкубационният период е от 4 до 6 седмици – сравнително голям.
Опитният лекар ще ви разпита подробно за давността и характеристиката на оплакванията. Ще акцентира и върху възможните контакти с хора с подобни симптоми. Диагнозата ще бъде потвърдена от прецизния преглед, на който се установяват уголемените лимфни възли, силно зачервеното гърло и гнойните налепи по тонзилите . Лекарят трябва подробно да палпира (опипа) и останалите лимфни възли по тялото, а също и слезката и черния дроб.
Има специфично имунно изследване за установяване на Ебстайн Бар инфекция. Тестът се нарича Моностикон. Бива два вида – за остра инфекция и за прекарана преди време такава.
При пациенти с намалена имунна защита може да се наблюдават и усложнения – миокардит (възпаление на сърцето), енцефалит (възпаление на мозъка), артирит (на ставите), някои лимфоми (злокачествени болести на лимфни възли и кръвта) и др.
След преболедуване трябва да се предпише имуностимулираща схема за да се предотвратят всички последствия от болестта.
От книгата „От Нула“ на Д-р Марио Янакиев
‹ 100% ефективна природна рецепта срещу безапетитие
Десет страшни трика, с чиято помощ контролират масите ›